Joosep Järvesaar

Joosep Järvesaar (sündinud 24. juulil 1988 Pärnus) on eesti laulja. 

Ta oli 2004. aastal koos Mihkel Mõttuse ja Alo-Martin Mathieseniga  ansambli Bedwetters asutajate hulgas. Järvesaar: "16aastasena arutasin sõbraga, kes oskas kitarri mängida, et võiks hakata bändi tegema. Teine sõber teatas seepeale: "No ma tulen trummariks!", ise polnud elu sees trummide taga istunud. Mina olin vaid lastelaule laulnud! Ja hakkasimegi proove tegema."Joosep Järvesaar: Teadsin Eesti Laulu finaali tulemust ette. parnu.postimees.ee, 16. veebruar 2023.

Ansambel võitis 2007. aastal MTV muusikaauhindade galal Euroopa uue helikeele auhinna (New Sounds Of Europe). 2013. aastal peatas ansambel tegevuse, kuid taasühines 2022. aastal.Geidi Raud.Joosep Järvesaar mahutab oma imeilusa pere kõrvale ka kaks bändi. ohtuleht.ee, 11. veebruar 2023. 

2015. aastal asutas Järvesaar koos Hugo-Martin Maasika ja Ago Teppandiga elektroonilist tantsumuusikat viljeleva bändi Cartoon, mis teatas 2017. aastal laialiminekust, kuid 2020. aastal ansambli tegevus taastati.

Ta osales 2016. aasta sügishooajal meelelahutussaates "Su nägu kõlab tuttavalt".Joosep Järvesaar taaselustas Eurovisiooni aegade halvima etteaste ja võitis saate! elu24.postimees.ee, 23. oktoober 2016.

Joosep Järvesaar, kui elektronmuusika produtsent nimega Jozels, avaldas 2020. aastal kaks singlit – Lil Black Heart ja Milka.Joosep Järvesaar kehastub uues loos veidrateks tegelasteks. ohtuleht.ee, 6. juuni 2020. 2021. aastal avaldas Jozels singli Holding On To Your Silence.

Isiklikku
Tal on suhe Liisa Leetmaga, neil on tütar Elsa.Liisa Leetma ja Joosep Järvesaar näitavad esimest korda oma tutika beebi nägu. ohtuleht.ee, 5. jaanuar 2022.

Viited

Välislingid
 Liisa Leetma kallimast Joosep Järvesaarest: "Ma olen nii paganama uhke sinu üle!", Kroonika, 7. august 2017.
 Liisa Leetmale ja Joosep Järvesaarele sündis beebi! ohtuleht.ee, 20. detsember 2021.
 Järvesaar: olime vahepeal mähkmete vahetamisega hõivatud. elu24.postimees.ee, 22. juuni 2022.

Kategooria:Eesti lauljad
Kategooria:Sündinud 1988